CELEX: 22002D0147(01)
Language: el
Date: 2002-11-08 00:00:00
Title: Απόφαση της Μεικτής Επιτροπής του ΕΟΧ αριθ. 147/2002 της 8ης Νοεμβρίου 2002 για την τροποποίηση του παραρτήματος XX (Περιβάλλον) της συμφωνίας για τον ΕΟΧ

Avis juridique important

|

22002D0147(01)

Απόφαση της Μεικτής Επιτροπής του ΕΟΧ αριθ. 147/2002 της 8ης Νοεμβρίου 2002 για την τροποποίηση του παραρτήματος XX (Περιβάλλον) της συμφωνίας για τον ΕΟΧ  

Επίσημη Εφημερίδα αριθ. L 019 της 23/01/2003 σ. 0017 - 0018

Απόφαση της Μεικτής Επιτροπής του ΕΟΧαριθ. 147/2002της 8ης Νοεμβρίου 2002για την τροποποίηση του παραρτήματος XX (Περιβάλλον) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα XX της συμφωνίας τροποποιήθηκε από την απόφαση της Μεικτής Επιτροπής του ΕΟΧ αριθ. 134/2002, της 27ης Σεπτεμβρίου 2002(1).(2) Η οδηγία 2001/80/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2001, για τον περιορισμό των εκπομπών στην ατμόσφαιρα ορισμένων ρύπων από μεγάλες εγκαταστάσεις καύσης(2) πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Το παράρτημα XX της συμφωνίας τροποποιείται ως εξής:1. Προστίθεται η ακόλουθη περίπτωση στο σημείο 19 (Οδηγία 88/609/ΕΟΚ του Συμβουλίου):"- 32001 L 0080: Οδηγία 2001/80/ΕΚ του Ευρωπαϊκού Κοινοβουλίου και του Συμβουλίου της 23ης Οκτωβρίου 2001 (ΕΕ L 309 της 27.11.2001, σ. 1)."2. Το κείμενο της παραγράφου 19 αντικαθίσταται από το ακόλουθο κείμενο:"Κατά την ενσωμάτωση της οδηγίας στη συμφωνία, η Ισλανδία και το Λιχτενστάιν δεν έχουν ακόμη θέσει σε λειτουργία μεγάλες εγκαταστάσεις καύσης όπως ορίζεται στο άρθρο 1. Τα κράτη αυτά θα συμμορφωθούν με την οδηγία εάν και όταν θέσουν σε λειτουργία τέτοιου είδους εγκαταστάσεις."3. Μετά το σημείο 19 (Οδηγία 88/609/ΕΚ του Συμβουλίου), παρεμβάλλεται το ακόλουθο σημείο:"19α. 32001 L 0080: Οδηγία 2001/80/ΕΚ του Ευρωπαϊκού Κοινοβουλίου και του Συμβουλίου της 23ης Οκτωβρίου 2001 για τον περιορισμό των εκπομπών στην ατμόσφαιρα ορισμένων ρύπων από μεγάλες εγκαταστάσεις καύσης (ΕΕ L 309 της 27.11.2001, σ. 1).Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:Κατά την ενσωμάτωση της οδηγίας στη συμφωνία, η Ισλανδία και το Λιχτενστάιν δεν έχουν ακόμη θέσει σε λειτουργία μεγάλες εγκαταστάσεις καύσης όπως ορίζεται στο άρθρο 1. Τα κράτη αυτά θα συμμορφωθούν με την οδηγία εάν και όταν θέσουν σε λειτουργία τέτοιου είδους εγκαταστάσεις."4. Το κείμενο του σημείου 19 (Οδηγία 88/609/ΕΟΚ του Συμβουλίου) διαγράφεται από την 1η Ιανουαρίου 2008.Άρθρο 2Τα κείμενα της οδηγίας 2001/80/ΕΚ στην ισλανδική και στη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας, είναι αυθεντικά.Άρθρο 3Η παρούσα απόφαση αρχίζει να ισχύει στις 9 Νοεμβρίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Άρθρο 4Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 8 Νοεμβρίου 2002.Για τη Μεικτή Επιτροπή του ΕΟΧΟ ΠρόεδροςKjartan Jóhannsson(1) ΕΕ L 336 της 12.12.2002, σ. 34.(2) ΕΕ L 309 της 27.11.2001, σ. 1.(3) Δεν έχουν αναφερθεί συνταγματικές απαιτήσεις.